ગુજરાત ટેકનોલોજિકલ યુનિવર્સિટી (જીટીયુ) દ્વારા ગત તા. 28 જાન્યુઆરીના રોજ પાંચમો પદવીદાન સમારોહ યોજાયો હતો. આ સમારોહમાં ઉપસ્થિત રહેલા મહેમાનો, કુલપતિ, અધ્યાપકો અને અધિકારીઓ બંડીના ડ્રેસકોડમાં અને મહિલાઅો સાડીના ડ્રેસકોડમાં જોવામાં આવ્યાં હતાં. આ સમારોહમાં મહેમાનો, કુલપતિ, ડીન અને અધ્યાપકો કેસરી રંગની બંડીઅો અને અ‌િધ‍કારીઅો બ્લેક કલરની બંડીઅો અને વર્ગ-3ના કર્મચારીઅો ટીશર્ટ અને મહિલાઅો સાડી પહેરેલાં જોવા મળ્યાં હતાં. આ અંગે વધુ તપાસ કરતાં આ કોટી, ટીશર્ટ અને સાડીઅોની જીટીયુ દ્વારા ખાસ પદવીદાન સમારોહ માટે ખરીદી કરવામાં આવી હતી, જેમાં મહેમાનો, કુલપતિ, ડીન અને અધ્યાપકો માટેની કેસરી બંડીઅો રૂ.1100ના ભાવે, બ્લેક બંડી રૂ.700ના ભાવે અને સાડીઅો રૂ.700 અને ટીશર્ટ રૂ. 500ના ભાવે ખરીદ કરવામાં આવ્યાં હતાં. તમામ ડ્રેસ આમંત્રિતોને ભેટ આપી દેવાયા હતા.